Lav et referat af nedenstående tekst:

Tekst:
Frederikshavn White Hawks' kaptajn Mads Bech har valgt at indstille karrieren. Det skriver klubben i en pressemeddelelse. Klubbens nye træner Mario Simioni havde ellers håbet at Mads Bech, der ellers havde lagt skøjterne på hylden, ville genoverveje sin beslutning og fortsætte karrieren en sæson mere. Og Mads Bech har da også overvejet tingene grundigt, men er kommet frem til, at hans beslutning var endelig. - Det har bestemt ikke været nemt at sige stop, med noget man elsker så meget, og har været en del af i rigtig lang tid. Der har ligget mange overvejelser bag beslutningen, og med to små piger og en kone der har arbejde, så er det svært at få tingene til at fungere, når man er afsted hver dag. Derfor glæder jeg mig også til at få mere tid til familien, udtaler Mads Bech i pressemeddelelsen. I samme meddelelse skriver klubben, at man modtog kaptajnens besked med blandede følelser. "Vi er meget ærgerlige over hans beslutning, da vi mener at han har flere gode år tilbage som ishockeyspiller, men samtidig har vi også den største forståelse for hans beslutning." Mads Bech har igennem hele sin karriere spillet i Frederikshavn.

Referat:
Efter 740 kampe for Frederikshavn White Hawks har kaptajn Mads Bech valgt at indstille karrieren.